Készült  Szentpéterszeg Községi Önkormányzat Képviselő-testületének

2011. szeptember 08-án megtartott nyílt üléséről

Jelen vannak: Olajos Mihály polgármester, Cs. Balogh Gyula, Balogh Gyula, Bereczkiné Balogh Erika, Harasztosi Gyula, Kovács Imre, Tornyi Lajos képviselők.

A napirendek megtárgyalásán részt vesz: Dr. Juhász Marica körjegyző,  Zsemberi István tervező, Krisztik János, Reszler György könyvvizsgáló, Harsányiné Csapó Anita pénzügyi vezető, Szűcs Kornél,

Olajos Mihály: Tisztelettelt Képviselő-testület, a testületi ülésünket megkezdjük. Megállapítom, hogy határozatképesek vagyunk. A testületi anyagot mindenki időben megkapta. Javaslom, hogy a feltüntetett napirendi pontokon túl, tárgyaljuk meg Szentpéterszeg Község  településrendezési tervének módosítását.  Kérem a Képviselő-testület tagjait, kézfelnyújtással jelezzék, amennyiben egyetértenek a kibővített napirendi pontokkal.
A Képviselő-testület 6 igen szavazattal a következő határozatot hozta. 

85/2011. (IX. 08.) Önk. számú

H A T Á R O Z A T

Szentpéterszeg Község Önkormányzat Képviselő-testület a meghívóban szereplő napirendi pontokat az alábbiak szerint fogadja el: 

Napirend:  




 1./
Tájékoztató az előző testületi ülés óta eltelt időszakról




Előadó: Olajos Mihály polgármester



2./
Szentpéterszeg Község Településrendezési tervének módosítása




Előadó: Olajos Mihály polgármester



3./
Az önkormányzat 2011. évi költségvetéséről szóló 2/2011. (III.17.) 



sz. rendeletének módosítása




Előadó: Olajos Mihály polgármester, 





   Harsányiné Csapó Anita pénzügyi vezető




4./
Szentpéterszeg Községi Önkormányzat 2011. I. félévi  




gazdálkodásról szóló beszámoló elfogadása 




Előadó: Olajos Mihály polgármester, 





   Harsányiné Csapó Anita pénzügyi vezető



5./
2011. évi ÖNHIKI II.  pályázat benyújtásának jóváhagyása



Előadó: Olajos Mihály polgármester, 





   Harsányiné Csapó Anita pénzügyi vezető



6./
Egyes szakfeladatokkal való kilépés a Bihari Önkormányzatok 


Többcélú Kistérségi Társulásából




Előadó: Olajos Mihály polgármester




7./
Egyes szociális feladatok és az ÖNO konyha átvétele 



Előadó: Olajos Mihály polgármester



8./
Egyebek

Határidő: azonnal

Felelős: Olajos Mihály polgármester

Tornyi Lajos képviselő megérkezett. 

1. napirendi pont: Tájékoztató az előző testületi ülés óta eltelt időszakról
Kovács Imre: Határozati javaslatot szeretnék tenni, azzal kapcsolatosan, hogy az Önkormányzat a régi temető területét vásárolja vissza. 
Olajos Mihály:  Kérem a testület tagjait, kézfelnyújtással jelezzék, ha meg szeretnék tárgyalni Kovács Imre képviselő által tett határozati javaslatot.
A Képviselő-testület 7 igen szavazattal a következő határozatot hozta. 

86/2011. (IX. 08.) Önk. számú

H A T Á R O Z A T

Szentpéterszeg Község Önkormányzat Képviselő-testület úgy határozott, hogy a Kovács Imre képviselő által tett határozati javaslatot megtárgyalja.

Határidő: azonnal

Felelős: Olajos Mihály polgármester

Olajos Mihály: Kérem a testület tagjait, kézfelnyújtással jelezzék, ha egyetértenek Kovács Imre képviselő javaslatával, hogy az önkormányzat vásárolja vissza a régi temető területét?

A Képviselő-testület 5 igen szavazattal 2 tartózkodással (Tornyi Lajos, Olajos Mihály) a következő határozatot hozta. 

87/2011. (IX. 08.) Önk. számú

H A T Á R O Z A T

Szentpéterszeg Község Önkormányzat Képviselő-testület úgy határozott, hogy a régi temető visszavásárlása ügyében, felhatalmazza a polgármestert, hogy keresse meg Ékes Gyula jelenlegi tulajdonost, és közölje a testület szándékát a terület visszavásárlásával kapcsolatban.

Határidő: folyamatos
Felelős: Olajos Mihály 

Olajos Mihály: Kérem a testület tagjait, kézfelnyújtással jelezzék, ha egyetértenek az elmúlt időszakról szóló tájékoztatóval. A Képviselő-testület 7 igen szavazattal elfogadta az elmúlt időszakról szóló tájékoztatót.

2. napirendi pont: Szentpéterszeg Község Településrendezési tervének módosítása. 

Olajos Mihály: Kérem a testület tagjait kézfelnyújtással jelezzék, ha egyetértenek Szentpéterszeg Község Településrendezési tervének módosításával. 

A Képviselő-testület 4 igen, 3 nem (Balogh Gyula, Bereczkiné Balogh Erika, Kovács Imre) szavazattal a következő rendeletet alkotta.

Szentpéterszeg Község Önkormányzat Képviselő-testületének 
12/2011.(IX.08.) sz. rendelete 
a 1/2002. (I.22) sz. rendeletével jóváhagyott, többször módosított

Helyi építési szabályzat módosításáról
Szentpéterszeg Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 13. §. (1) bekezdésében kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6.§. (3) bekezdés a) pontjában meghatározott feladatkörében eljárva az országos településrendezési és építési követelményekről szóló 253/1997.(XII.20.) Korm. rendelet (továbbiakban: OTÉK) 5.§. (2) bekezdésben biztosított véleményezési jogkörében eljáró

Hajdú-Bihar Megyei Kormányhivatal Építésügyi Hivatalának Állami Főépítésze,

Hajdú-Bihar Megyei Kormányhivatal Népegészségügyi Szakigazgatási szerve

Hajdú-Bihar Megyei Kormányhivatal Tiszántúli Környezetvédelmi, természetvédelmi és Vízügyi Felügyelőség,

Hajdú-Bihar Megyei Kormányhivatal Kulturális Örökségvédelmi Irodája,

Hortobágyi Nemzeti Park Igazgatósága,

Hajdú-Bihar Megyei Kormányhivatal Földhivatala,

Hajdú-Bihar Megyei Kormányhivatal Erdészeti Igazgatósága,

Hajdú- Bihar megyei Mezőgazdasági Szakigazgatási Hivatal Növény és Talajvédelmi Igazgatóság,

Hajdú-Bihar Megyei Kormányhivatal Közlekedési Felügyelőség,

Nemzeti Hírközlési Hatóság Észak-alföldi Regionális Igazgatósága

Magyar Bányászati és Földtani Hivatal Miskolci Bányakapitányság,

Hajdú-Bihar Megyei Katasztrófavédelmi Igazgatóság,

HM Honvéd Vezérkar Hadműveleti és Kiképzési Csoportfőnökség,

Közlekedési Hatóság Légiközlekedési Igazgatóság

az épített környezet alakításáról és védelméről szóló 1997. évi LXXVIII. tv. (továbbiakban Étv.) 9.§. (6) bekezdésében biztosított véleményezési jogkörében eljáró Észak-alföldi Regionális Államigazgatási Hivatal Állami Főépítész,

az építésügyi és az építésfelügyeleti hatóságok kijelöléséről és működési feltételeiről szóló 343/2006. (XII.23.) Korm. rendelet 2.§. (1) bekezdésében biztosított véleményezési jogkörben eljáró Berettyóújfalu Város önkormányzatának Jegyzője, mint I. fokú építésügyi hatóság véleményének kikérésével 

a következőket rendeli el: 

(Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.)

1.§. 

Hész 1.§.(4) A szabályozat mellékleteit képező tervlapok közül a 2010. évi módosítással érintett tervlapok jelölése „m”- index jellel egészül ki. A tervlap hatályáról szóló (5) bekezdésből elhagyásra kerül a „továbbtervezésre szánt” és „FL K jelű övezet”  meghatározás, de pontosításra kerül a szabályozási terv hatálya alá nem tartozó területek lehatárolása és a velük kapcsolatos bánásmód.

Kiegészül továbbá a Hész egy 3. sz. melléklettel, amely az Ökológiai hálózat  Megyei területrendezési tervben meghatározott térségi övezeteinek lehatárolását tartalmazza, Szentpéterszeg község igazgatási területén.

  (4)  Jelen szabályzat szerves részét képezik az igazgatási területre készített szabályozási tervlapok:

  1.sz. melléklet 
Sz-1m     
Külterület szabályozási terv        
M= 1:10 000


2. sz. melléklet
Sz-2    
Belterület szabályozási terv         
M= 1:  2 880


3.sz. melléklet
Az Ökológiai hálózat térségi övezeteinek lehatárolás A/3


2.§.

Az építési övezetek elnevezése az Oték által alkalmazott elnevezések mintájára a Hész valamennyi érintett előírásában, táblázataiban alábbiak szerint változik.

FL
- >
Lf
( falusias lakóterület)
3,7,8,9.§

TV
- >
Vt
( településközpont vegyes terület)

10,11,12§

IG
- >
Gip
( ipari gazdasági terület)
13,15,16.§

KG
- >
Gksz
( kereskedelmi-szolgáltató gazdasági terület)
13,14.§

KÜ-SP- >
Ksp
( sportolási célú különleges terület)
17,18.§

KÜ-T
->
Ktem
(temető különleges terület)
17,19.§.

SZ
->
Ksz
(szennyvíztisztító különleges terület)
16-20.§.

HÜ 
->
Üh
(hétvégiházas üdülőterület)
21,22.§.

K        - >            
Köu
(közúti közlekedési területek) 
23.§.        

KP     
- >            
Z
(zöldterület - közpark) 
24,25.§. 

VT
- >
V
(vízgazdálkodási területek)
34.§

3.§.

Hész 22.§.(2)  A Helyi építési szabályzat V. fejezetében, a közlekedési területek általános előírásait tartalmazó 23.§. (2) bekezdése kiegészül a gyorsforgalmi út kategóriájával és legkisebb biztosítandó szabályozási szélességnek meghatározásával.

(2) A közutak elhelyezése céljából a településszerkezeti terven ábrázoltaknak megfelelően útkategóriáktól függően, legalább a következő szélességű építési területet kell biztosítani:


Gyorsforgalmi út
„X” m*

- M4 gyorsforgalmi út tervezett nyomvonala

*A gyorsforgalmi utat, kiegészítő közlekedési területeit (csomópont, pihenőhely, felüljárók, csatlakozó párhuzamos mezőgazdasági utak) területét a szabályozási terv tünteti fel. A szükséges telekalakítás ennek megfelelően történhet.


Az út tengelyétől számított 100-100 méteres védőtávolság biztosítandó, a közúti közlekedésről szóló 1988.évi I. törvény 42/a §. előírásaiban foglalt, ill. egyéb hatályos rendeletekben meghatározott korlátozásokkal. A gyorsforgalmi út megvalósulásáig az út tengelyétől mért 250- 250 méteres területsávra a 2003. évi CXXVIII. tv. 17.§ (1) pontjában (ill. a mindenkor hatályos jogszabályokban) foglalt korlátozásokat is érvényesíteni kell.

4.§.

Hész 17.§.  A Helyi építési szabályzat IV. fejezetében, a különleges területek építési övezeteinek felsorolása kiegészül egy új „Kk-re”- jelű rekreációs célú és Kk-sp sportolási célú beépítésre nem szánt különleges övezettel. Ezzel összhangban az üdülőterület megszűnő 21. §. Helyére, új előírás kerül, mely az új övezet sajátos előírásait tartalmazza, valamint a sportterület övezeti előírásait tartalmazó 18.§.(3) kiegészül a Kk-sp övezet legnagyobb beépíthetőségének mértékével.
Különleges területek általános előírásai
17.§.

A település területén az OTÉK 6.§. (3) és 24.§. alapján azon létesítmények számára melyek különlegességük miatt helyhez kötöttek, jelentős hatást gyakorolnak a környezetükre, vagy a környezetük megengedett hatásaitól is védelmet igényelnek, és a jelen szabályzatban eddig felsorolt beépítésre szánt területi, övezeti kategóriákba nem, vagy csak korlátozásokkal tartoznak, különleges besorolású területek lettek kijelölve, a következők szerint:


Ksp         Sportolási célú terület


Kk-sp    Sportolási célú, beépítésre nem szánt különleges terület


Ktem      Temető terület 

            Ksz        
Szennyvíztisztító elhelyezésére felhasználható terület.


Kk-re
Rekreációs célú különleges terület

„Ksp” , „Kk-sp” építési övezet

   Sportolási célú beépítésre szánt és beépítésre nem szánt terület övezete

18.§.

(1) Az övezet a jelentős területigényű, zöldterületbe-ágyazottan kialakítható sportterületek elhelyezésére szolgál.

(2) Az építési engedélyes terv benyújtását megelőzően a terveket önkormányzati szakmai tervtanácson kell bemutatni. 

(3) a)  A beépítés módja szabadonálló.

b)  A legnagyobb beépíthetőség mértéke: Ksp övezetben , a telekterület 15 %-a.

 

Kk-sp övezetben, a telekterület 2 %-a   

b) Az alakítható legkisebb telekterület 2000 m2.

c) A létesíthető maximális építménymagasság 9,0 méter

21.§.

„Kk-re”-jelű, rekreációs célú beépítésre nem szánt különleges terület övezete

(1) Az övezet az Idegenforgalomhoz, pihenéshez, kikapcsolódáshoz (rekreációhoz) kapcsolódó létesítmények számára biztosít helyet.

(2) Az övezetben elhelyezhetők sportolási és pihenési célú építmények, kereskedelmi, szolgáltató, szálláshely szolgáltató, vendéglátó épületek, a tulajdonos, vagy üzemeltető számára szolgáló lakás, a felsorolt funkciók kiszolgálását szolgáló egyéb építmények (pl. garázs, tárló) és az idegenforgalom kiszolgáló létesítményei. A területen a (2) pontban felsoroltakon kívül elhelyezhetők még a lótartással és lovas sporttal kapcsolatos építmények (istálló, karám, takarmánytároló) is.

(3) Az övezet beépítésére vonatkozó szabályok:

a) terepszint alatti építmények közül pinceszint, az építési helyen belül a beépítési százalékot meg nem haladó mértékben építhető. Önállóan, épület nélkül nem építhető.

b) Az övezetet legalább részleges közművesítéssel kell ellátni.

c) Az épületeket szabadon állóan, a terület max. 2 %-os beépítettségével lehet elhelyezni, legfeljebb 7,5 méteres építménymagassággal.

d) A területen elhelyezhető rendeltetési egységek száma nem esik korlátozás alá. 

e) Az épületek az építési helyen belül bárhol elhelyezhetők.

f) Az övezetben alakítható telek legkisebb mérete 1 ha.
5.§.

Hész 6/B.§.  A Helyi építési szabályzat 6.§. elnevezése 6/A.§-ra változik, ezzel együtt a helyi építési előírásokról szóló rendelet kiegészül egy a térségi övezetek kijelöléséből adódó, kiegészítő rendelkezéseket tartalmazó 6/B.§.-al.

A térségi övezetek kijelöléséből adódó, kiegészítő előírások.

6/B.§.

(1) Az országos – és megyei területrendezési tervben meghatározott térségi övezetek településrendezési tervben történő pontosítását, lehatárolását, a Hész. 3. sz. melléklete tartalmazza. Vonatkozó általános előírásait az Országos területrendezési terv tartalmazza.

(2) A település igazgatási területét érintő térségi övezetek és kiegészítő helyi előírásai:

a) A magterület térségi övezetében
- a tájszerkezetbe illeszkedő beépítési módot kell alkalmazni, a tájra jellemző építészeti hagyományoknak megfelelő módon kell az építményeket kialakítani.

Ennek értelmében:

Szabadon álló, vagy majorszerűen csoportosított, olyan mezőgazdasági építmények helyezhetők el, melyek épülettömegükben az Alföldi mezőgazdasági tájra jellemző alacsony, hosszú, viszonylag meredek héjazatú épületek képét tükrözik vissza.

Az épületek homlokzati képében a fehér meszelt falazat és a héjazat aránya 1:1,8-2, míg az épületek hossza a magasságukhoz mintegy 3-5:1 arányú.

A héjazat anyaga égetett cserép vagy nád lehet.

Az épületek szélességi méretei elérhetik a 10m-t, hosszúságuk az 50m-t.

Az épületek nyílászárói jellemzően kis felületűek, a légcsere és a közlekedés céljaira funkcionálisak.

- A látványvédelem (kilátás, rálátás) szempontjait mind a tervezés, mind pedig a megvalósítás során kiemelten kell érvényesíteni.

- Az övezetben gazdálkodás környezet- és természetkímélő módszerek alkalmazásával történhet.

b) Az ökológiai folyosó és pufferterület térségi övezetében az OTrT általános előírásain kívül, kiegészítő helyi előírások nincsenek.
c) A térségi jelentőségű tájképvédelmi terület térségi övezetében a magterületre meghatározott épület elhelyezési és kiegészítő építészeti szabályokat is be kell tartani. Tájképet zavaró építménynek nevezhető és nem helyezhetők el azok az épületek, melyek a táj alapvetően hagyományos jellegével szemben erősen modern, technokrata karaktereket hordoznak, a hagyományokkal teli tájból erőteljesen kiemelkednek.

d) Kiemelten érzékeny felszín alatti vízminőség-védelmi terület övezetében az OTrT általános előírásain kívül, kiegészítő helyi előírások nincsenek.
e) A Rendszeresen belvízjárta terület térségi övezetében az OTrT általános előírásain kívül, kiegészítő helyi előírások nincsenek.
E rendelet 2011. október 10. napján lép  hatályba. 

Szentpéterszeg, 2011. szeptember 08.


      Olajos Mihály





Dr. Juhász Marica

polgármester





          kör jegyző
Olajos Mihály: Kérem a testület tagjait, kézfelnyújtással jelezzék, ha egyetértenek Szentpéterszeg Község Településszerkezeti tervnek módosításával.

A Képviselő-testület 5 igen, 2 nem (Bereczkiné Balogh Erika, Kovács Imre) szavazattal a következő határozatot hozta.

88/2011. (IX. 08.) Önk. számú

H A T Á R O Z A T

Szentpéterszeg Község Önkormányzat Képviselő-testület úgy határozott, hogy  Szentpéterszeg Község Településszerkezeti tervének módosítását, a szerkezeti terv szöveges leíró munkarészében foglaltak, és a településszerkezeti tervlapokon ábrázoltak szerint változtatás nélkül elfogadja.

Határidő: azonnal

Felelős: Olajos Mihály Polgármester 

3. napirendi pont: Az önkormányzat 2011. évi költségvetéséről szóló 2/2011. (III.17.) 
sz. rendeletének módosítása
Olajos Mihály: Kérem a testület tagjait kézfelnyújtással jelezzék, ha egyetértenek Szentpéterszeg Község Önkormányzat 2011. évi költségvetésről szóló 2/2011. (III.17.) sz. rendelet módosításával. 

A Képviselő-testület 5 igen, 2 nem (Bereczkiné Balogh Erika, Kovács Imre) szavazattal a következő rendeletet alkotta.

   SZENTPÉTERSZEG KÖZSÉG ÖNKORMÁNYZAT KÉPVISELŐ-TESTÜLETÉNEK 

13/2011. (IX.08.) számú rendelete

 az Önkormányzat 2011 évi költségvetéséről szóló 2/2011. (III. 17.) számú rendeletének módosításáról

SZENTPÉTERSZEG KÖZSÉG ÖNKORMÁNYZAT KÉPVISELÖ-TESTÜLETE a 2011. évi költségvetéséről szóló 2/2011.(III.17.) számú rendelet (továbbiakban: Ör) módosításáról. Az önkormányzat képviselő-testülete a helyi önkormányzatokról szóló, többször módosított 1990. LXV. törvény 91.§ (1) bekezdésében, az államháztartásról szóló, többször módosított 1992. évi XXXVIII. törvény 65.§ (1) bekezdésében kapott felhatalmazás alapján a 2011. évi pénzügyi költségvetés módosításáról az alábbi rendeletet alkotja. 
1. §.
A rendelet  3. §. -a helyébe a  következő rendelkezés lép.

A képviselőtestület az önkormányzat és intézményei 2011 évi költségvetésének

bevételi és kiadási főösszegét                     433.593  ezer Ft-ban

Működési célú hiányát                                  66.894 ezer Ft-ban   

állapítja meg.

 Ezen belül

-   működési célú bevételeket                     375.128 ezer Ft-ban,

-   működési célú kiadásokat                      375.128 ezer Ft-ban,

-   felhalmozási bevételeket                          58.465  ezer Ft-ban,                                                                   
-  felhalmozási kiadásokat                            58.465 ezer Ft-ban,  

állapítja meg.

2. §.
A rendelet  6. §. (1) bekezdése helyébe a  következő rendelkezés lép.
(1) A Képviselő-testület az önkormányzat 66.894ezer ft. működési hiányát forrás kiegészítő hitel felvételével finanszírozza.
4. §.
A rendelet  2  melléklete  helyébe ezen rendelet 2 számú melléklete lép.

Jelen rendelet a kihirdetés napján lép hatályba.                                                                    

A kihirdetésről a jegyző gondoskodik

Szentpéterszeg, 2011 szeptember 08.

                                     Olajos Mihály                               Dr. Juhász Marica

                                      polgármester                                       körjegyző

4. napirendi pont: Szentpéterszeg Községi Önkormányzat 2011. I. félévi  
gazdálkodásról szóló beszámoló elfogadása 

Olajos Mihály: Kérem a testület tagjait kézfelnyújtással jelezzék, ha egyetértenek az Önkormányzat 2011. I. félévi gazdálkodásáról szóló beszámolóval. 
A Képviselő-testület 5 igen, 2 nem (Bereczkiné Balogh Erika, Kovács Imre) szavazattal a következő határozatot hozta.

89/2011. (IX. 08.) Önk. számú

H A T Á R O Z A T

Szentpéterszeg Község Önkormányzatának Képviselő-testülete a helyi önkormányzatokról szóló 1990. évi LXV. törvény 91.§ (1) bekezdésében, az államháztartásról szóló 1992. évi XXXVIII. törvény 65.§ (1) bekezdésében kapott felhatalmazás alapján, valamint a Magyar Köztársaság 2011. évi költségvetéséről szóló 2010. évi CLXIX. törvény előírásai és az államháztartás működési rendjéről szóló 292/2009. (XII.19.) Korm. rendelet önkormányzatra vonatkozó bekezdéseiben előírtak alapján a 2011. évi költségvetéshez kapcsolódóan az alábbi határozatot hozza.

Szentpéterszeg Község Önkormányzatának Képviselő-testülete a 2011. I. féléves beszámolót az 1. számú mellékletben foglaltaknak megfelelően, 192.488 ezer Ft bevétellel, 191.938 ezer Ft kiadással jóváhagyja.

A polgármesteri hivatal és a hozzátartozó szakfeladatok bevételeit forrásonként és a kiadásokat - ezen belül a kiemelt kiadásokat - feladatonként részletezve a 12. számú mellékletekben foglaltaknak megfelelően jóváhagyja.

Határidő: azonnal

Felelős: Olajos Mihály polgármester

5. napirendi pont: 2011. évi ÖNHIKI II.  pályázat benyújtásának jóváhagyása
Olajos Mihály: Kérem a testület tagjait kézfelnyújtással jelezzék, ha egyetértenek az előterjesztésben szereplő határozati javaslattal.
A Képviselő-testület 7 igen szavazattal a következő határozatot hozta

90/2011. (IX. 08.) Önk. számú

H A T Á R O Z A T

Szentpéterszeg Községi Önkormányzat képviselő-testülete megtárgyalta „2011. évi ÖNHIKI pályázat második ütemű benyújtásának jóváhagyása” című napirendi pontot, és a következő határozatot hozta:
az önhibájukon kívül hátrányos helyzetben lévő önkormányzatok 2011. évi támogatására vonatkozó igény benyújtásáról

1. Szentpéterszeg Községi Önkormányzat Képviselő-testülete a Magyar Köztársaság 2011.évi költségvetésről szóló 2010.évi CLXIX törvény 6. melléklet 2. pontja alapján (továbbiakban 6. számú melléklet) támogatási igényt nyújt be az önhibájukon kívül hátrányos helyzetben lévő önkormányzatok támogatására.

2. Szentpéterszeg Községi Önkormányzat Képviselő-testülete az önhibájukon kívül hátrányos helyzetben lévő önkormányzatok támogatásának igényléséhez a fenti törvény alapján a következő nyilatkozatot teszi:

I. A települési önkormányzat lakosságszáma 2010. január 1-jén 1 000 fő, vagy a feletti.

II. A települési önkormányzat helyi adó bevezetéséről döntött és 2011. évben ilyen jogcímen 4.300 eFt. Összegű bevételt tervez.

III. Az önkormányzat 2011. évi módosított költségvetési rendeletét 66.894 eFt összegű működési hiánnyal fogadta el.

IV. Az önkormányzat kötelezettségvállalása 2010.és 2011. évben nem haladja meg az Ötv. 88.§ (2) bekezdése szerint az éves kötelezettségvállalás felső határát.

V. a.) Az önkormányzat az Ötv. Szabályai szerint kötelező könyvvizsgálatra kötelezett.

b.) Kötelező könyvvizsgálat esetén, az önkormányzat 2010. évi zárszámadását a könyvvizsgáló elfogadta.
Felelős: Harsányiné Csapó Anita költségvetési ügyintéző

Határidő: 2011. szeptember 10.

Tornyi Lajos képviselő távozik az üléséről. 

6. napirendi pont: Egyes szakfeladatokkal való kilépés a Bihari Önkormányzatok Többcélú Kistérségi Társulásából
Olajos Mihály:, Kérem a testület tagjait kézfelnyújtással jelezzék, ha egyetértenek az „A” határozati javaslattal. 

A Képviselő-testület 6 igen szavazattal a következő határozatot hozta

91/2011. (IX. 08.) Önk. számú

H A T Á R O Z A T

Szentpéterszeg Község Önkormányzatának Képviselő-testülete kilép a Bihari Önkormányzatok Többcélú Kistérségi Társulásából a következő szociális szakfeladatok tekintetében és más módon látja el azokat:

· idősek nappali ellátása,

· fogyatékkal élők nappali ellátása,

· házi segítségnyújtás és

· szociális étkeztetés.

A Képviselő-testület felhatalmazza a polgármestert a Társulási Megállapodás módosítására és aláírására.

Határidő: 2012. 01.01.
Felelős: Olajos Mihály polgármester

7. napirendi pont: Egyes szociális feladatok és az ÖNO konyha átvétele
Olajos Mihály:  Kérem a testület tagjait, ha egyetértenek az elhangzott  javaslattal, kézfelnyújtással jelezzék. 
A Képviselő-testület 6 igen szavazattal a következő határozatot hozta

92/2011. (IX. 08.) Önk. számú

H A T Á R O Z A T

Szentpéterszeg Község Önkormányzatának Képviselő-testülete úgy határozott, hogy az előterjesztést első olvasatnak tekinti, felhatalmazza a polgármestert, hogy a Kelet-magyarországi Humán Szolgáltató Központtal közösen dolgozzanak ki egy feladatátadási szerződés-tervezetet és terjessze a testület elé véleményezésre.

Határidő: 2011. 09. 30.

Felelős: Olajos Mihály polgármester 

Olajos Mihály: Több megbeszélni való nem lévén az ülést berekesztem.

K.m.f.



Olajos Mihály



Dr. Juhász Marica



Polgármester 



   körjegyző

Jegyzőkönyv hitelesítő: 



Cs. Balogh Gyula

